Kis-Balaton
<s>Kis-Balaton prevedeno Mali Balaton je ime za više jezera (od tog dva veća) odnosno za močvaru koja je dio 
Jezera Balaton u Mađarskoj.</s>

<s>Karakteristike</s>

<s>Kis-Balaton leži u Županiji Zala, udaljen nekih 5-6 km južno od Jezera Balaton.</s><s>Ima površinu 
od 1.870 hektara.</s>

<s>Vode mu donosi i odnosi Rijeka Zala u Jezero Balaton.</s>

<s>Gotovo sve do kraja 18. vijeka Kis-Balaton je bio zaljev u Jezeru Balaton, i imao važnu ulogu kao mjesto gdje je Rijeka Zala polagala svoje sedimente.</s><s>Kis-Balaton počeo je od sredine 20. vijeka gubiti svoju funkciju filtera, zbog brojnih ljudskih intervencija, kao što je bila izgradnja odvodnog kanala Sió 1864., regulacija korita Zale i izgradnja brana i nasipa za zaštitu od poplava početkom 20. vijeka.</s><s>Fluktuacija razine vode koja je prije iznosila i do 5-6 metara, postala je znatno manja, kao i opasnost od poplava.</s>

<s>Prije tih intervencija teritorij močvare obrasle trskom bio je puno veći, danas je velik dio obale Kis-Balatona suh, preostala su dva veća jezera Vörs i Zalavár, uz teritorij od 1.400 hektara pokriven trskom, ali Kis-Balaton više nema funkciju filtera za vode Zale.</s>

<s>Kao rezultat svih tih intervencija, danas Rijeka Zala direktno nanosi svoje sedimente u Balaton u Zaljev Keszthely.</s><s>Zbog tog je opao kvalitet vode u jezeru, pojavile su se alge i gotovo da se više nemože kupati.</s>

<s>Kako bi se izbjegla ekološka katastrofa stručnjaci su izradili plan za izgradnju Sistema Kis-Balaton, njegova osnovna misao vodilja da 
ponovno dobije funkciju koju je imao prije 200 godina, kao filter za vode Zale.</s>

<s>Za rimskih vremena Balaton je bio jedinstveno jezero, pa se njime moglo ploviti i puno južnije nego gdje danas leži Kis-Balaton.</s><s>Vremenom je Rijeka Zala nanjela toliko aluvijalnog materijala, da je zatrpala 
svoju deltu i čitav niski jugozapadni dio jezera pretvorila u ogromnu močvaru.</s>

<s>Svoj današnji izgled Kis-Balaton počeo je dobijati nakon 1818. kad su počeli meliracioni radovi na regulaciji korita Rijeke Zala i isušivanje močvara izgradnjom brojnih odvodnih kanala.</s><s>Zbog tog je razina vode u jezeru opala za 3 do 4 metra, pa se Kis-Balaton odvojio od Balatona.</s><s>Nakon tog je 1886. nastavljeno sa kanaliziranjem Zale, a 1926. nastavljeni su radovi na samom ušću izgradnjom novih kanala i nasipa.</s>

<s>Izvori</s>

<s>Vanjske veze</s>

<s>History</s>

<s>Jezera u Mađarskoj</s>

